
ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ
ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտե (այսուհետ՝ Կոմիկտե) է դիմել քաղաքացի ՀՀ, Գեղարքունիքի մարզ, քաղաք Վարդենիս, Ռոմանի փողոց, 98/2 հասցեում գտնվող անշարժ գույքից (անշարժ գույքի նկատմամաբ իրավունքների պետական գրանցման N 30072026-05-0025 վկայական, այսուհետ՝ անշարժ գույք) տարածք վարձակալության տրամադրելու խնդրանքով։ 
[bookmark: _Hlk235192745][bookmark: _Hlk235192940]Հաշվի առնելով, որ անշարժ գույքի տնօրինման լիազորությունն իրականացնում է Կադաստրի կոմիտեն ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեն դիմել էր Կադաստրի կոմիտեին վարձակալության վերաբերյալ դիրքորոշում տրամադրելու համար։ Ի պատասխան Կադաստրի կոմիտեն առաջարկել է անշարժ գույքը ամրացնել ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին:
[bookmark: _Hlk235192957]Ելնելով վերոգրյալից, ՀՀ ՏԿԵՆ պետական գույքի կառավարման կոմիտեն՝ առաջնորդվելով «Կառավարչական իրավահարաբերությունների կարգավորման մասին» օրենքի պահանջներով, մշակել է «Անշարժ գույք հետ վերցնելու և ամրացնելու մասին» ՀՀ կառավարության որոշման նախագիծը, որով առաջարկվում է վերոնշյալ անշարժ գույքը հետ վերցնել Կադաստրի կոմիտեից և ամրացնել ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին:
«Անշարժ գույք հետ վերցնելու և ամրացնելու մասին» Հայաստանի Հանրապետության կառավարության որոշման նախագծի ընդունմամբ պետական և տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:
«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է Կառավարության 2021-2026թթ. ծրագրի 6․7 կետով «Պետական գույքի արդյունավետ կառավարում բաժնում ամրագրված ծրագրից:


